title: Решение на Съвета от 29 април 2004 година за предоставяне на макрофинансова помощ на Албания и за отмяна на Решение 1999/282/ЕО

text:
Важна правна забележка

|

32004D0580

Официален вестник n° L 261 , 06/08/2004 стр. 0012 - 0012 Официален вестник n° L 261 , 06/08/2004 стр. 0116 - 0118 специално чешко издание глава 11 том 51 стр. 291  - 293 специално испанско издание глава 11 том 51 стр. 291  - 293 специално унгарско издание глава 11 том 51 стр. 291  - 293 специално литвийско издание глава 11 том 51 стр. 291  - 293 LV.ES глава 11 том 51 стр. 291  - 293 MT.ES глава 11 том 51 стр. 291  - 293 PL.ES глава 11 том 51 стр. 291  - 293 SK.ES глава 11 том 51 стр. 291  - 293 специално словенско издание глава 11 том 51 стр. 291  - 293

		20040429Решение на Съветаот 29 април 2004 годиназа предоставяне на макрофинансова помощ на Албания и за отмяна на Решение 1999/282/ЕО(2004/580/ЕО)СЪВЕТЪТ НА ЕВРОПЕЙСКИЯ СЪЮЗкато взе предвид Договора за създаването на Европейската общност, и по-специално член 308 от него,като взе предвид предложението на Комисията,като взе предвид становището на Европейския парламент [1],като има предвид, че:(1) Комисията се консултира с Икономическия и финансов комитет, преди да представи своето предложение.(2) След кризата в Косово Съветът одобри със свое Решение 1999/282/ЕО [2] макрофинансова помощ за Албания в размер до 20 милиона EUR във формата на дългосрочен заем. В светлината на положението на платежния баланс, което надмина очакванията, албанските власти не поискаха отпускане на тази помощ и затова Комисията я свали от програмата през 2001 г.(3) В хода на процеса на стабилизиране и асоцииране и в рамките на отношенията на ЕС с региона е желателно да се подкрепят усилията за поддържане на политическата и икономическа стабилизация в Албания с оглед на развитието към пълноценни връзки на сътрудничество с Общността; това е и целта на Споразумението за стабилизиране и асоцииране, което в момента се договаря между Албания и ЕС.(4) Международният валутен фонд (МВФ) одобри на 21 юни 2002 г. тригодишна програма в полза на Албания, която се подкрепя със заем за намаляване на бедността и растеж (ЗНБР) в размер на около 36 милиона USD в подкрепа на икономическата програма на държавата за периода от юни 2002 г. до юни 2005 г.; 11 милиона USD от тази сума се предвижда да бъдат отпуснати през 2004 г.(5) В рамките на новата тригодишна стратегия за подпомагане на страната (СПС), приета от Съвета на Световната банка на 20 юни 2002 г., се предвижда 8 милиона USD да бъдат отпуснати през 2004 г. в рамките на Кредита за подкрепа на борбата с бедността.(6) Въпреки посочените разчети за финансова помощ, която се предвижда да бъде отпусната от Международния валутен фонд и от Световната банка, през 2004 г. се запазва значително остатъчно финансово несъответствие, което трябва да бъде покрито с оглед на целите на политиката на страната в усилията ѝ да реализира реформите.(7) Общността вече предостави макрофинансова помощ на Албания; властите в Албания са отправили молба за по-нататъшна финансова помощ от международните финансови институции, Общността и други двустранни донори.(8) Макрофинансовата помощ от Общността за Албания е подходяща мярка за подпомагане на страната в удовлетворяването на нейните потребности от външно финансиране, включително чрез укрепване на резервите и подкрепа за бюджета.(9) Финансовата помощ от Общността във формата на съчетание от дългосрочен заем и пряка безвъзмездна помощ е подходяща мярка за подкрепя на устойчивостта на външната финансова позиция на Албания с оглед на относително ниското равнище на развитие на страната.(10) Тази финансова подкрепа, особено частта във формата на безвъзмездна помощ, следва да се предостави след проверка на възможностите за изпълнение на определените финансови и икономически условия.(11) За да се осигури ефективна защита на финансовите интереси на Общността във връзка с настоящата макрофинансова помощ, е необходимо да се предвидят подходящи мерки от страна на Албания във връзка с предотвратяването на измами и други нередности във връзка с помощта, както и с контрола от страна на Комисията и проверките от страна на Сметната палата.(12) Включването на елемент във формата на безвъзмездна помощ не препятства упражняването на правомощията на бюджетния орган.(13) Тази помощ следва да се управлява от Комисията, съгласувано с Икономическия и финансов комитет.(14) С оглед на приемането на настоящото решение Договорът не предвижда други правомощия, освен посочените в член 308,РЕШИ:Член 11. Общността предоставя на Албания макрофинансова помощ във формата на дългосрочен заем и пряка безвъзмездна помощ с оглед на подпомагането на страната при удовлетворяването на нейните потребности от външно финансиране, включително чрез укрепване на резервите и подкрепа за бюджета.2. Кредитният елемент на тази помощ възлиза на максимална главница на стойност 9 милиона EUR с максимален падеж 15 години. За целта Комисията е оправомощена да заеми от името на Общността необходимите средства, които да бъдат предоставени на Албания във формата на заем.3. Елементът във формата на безвъзмездна помощ възлиза на максимум 16 милиона EUR.4. Тази финансова помощ от Общността се управлява от Комисията съгласувано с Икономическия и финансов комитет и по начин, който съответства на постигнатите между МВФ и Албания споразумения.5. Финансовата помощ от Общността се предоставя за две години, считано от първия ден след влизането в сила на настоящото решение. Но ако се наложи, Комисията, съгласувано с Икономическия и финансов комитет, може да вземе решение да удължи срока за предоставяне на помощта с не повече от една година.Член 21. Упълномощава Комисията да постигне споразумение с албанските власти съгласувано с Икономическия и финансов комитет относно икономическата политика и финансовите условия във връзка с помощта, които да се посочат в Меморандум за разбирателство. Тези условия съответстват на споразуменията, посочени в член 1, параграф 4.2. Преди да се пристъпи към фактическо прилагане на помощта от Общността, Комисията проверява надеждността на финансовите механизми на Албания, административните процедури и механизмите за вътрешен и външен контрол, които имат отношение към настоящата макрофинансова помощ от Общността.3. Комисията редовно проверява, в сътрудничество с Икономическия и финансов комитет и съгласувано с МВФ, дали икономическата политика в Албания съответства на целите на настоящата помощ и дали се изпълняват икономическата политика и финансовите условия.Член 31. Елементите от настоящата помощ във формата на заем и на безвъзмездна помощ се предоставят от Комисията на Албания на най-малко два транша. В съответствие с разпоредбите на член 2 и при удовлетворителна оценка съгласно член 2, параграф 2, първият транш се отпуска на основата на удовлетворителни постижения в макроикономическата програма на Албания по действащия заем за намаляване на бедността и растеж от МВФ.2. В съответствие с разпоредбите на член 2 вторият и последващите траншове се отпускат на основата на удовлетворителното прилагане на горепосочената програма, но не по-рано от едно тримесечие след отпускането на предишния транш.3. Средствата се прехвърлят на централната банка на Албания. Крайният получател на средствата е централната банка на Албания, доколкото помощта е предназначена да укрепи резервите на страната, или Министерството на финансите, ако помощта е предназначена за подкрепа на бюджета.Член 4Прилагането на настоящата помощ се реализира в съответствие с разпоредбите на Финансовия регламент, които се прилагат за към общия бюджет на Европейските общности, и правиата за неговото прилагане. По-конкретно меморандумът за разбирателство, който трябва да бъде съгласуван с албанските власти, предвижда подходящи мерки от страна на Албания във връзка с предотвратяването на измами и други нередности във връзка с помощта. Освен това той предвижда контрол от страна на Комисията, включително от Европейската служба за борба с измамите (OLAF), с право на извършване на проверки и инспекции на място и на проверки от страна на Сметната палата, които да бъдат извършвани при необходимост на място.Член 51. Посочените в член 1, параграф 1 операции по получаване и отпускане на кредит се извършват с един и същ вальор и не могат да ангажират Общността в преобразуване на падежите, във валутни или лихвени рискове или в други търговски рискове.2. Комисията предприема необходимите стъпки по молба на Албания за включване на клауза за предсрочно погасяване на задължението в кредитните условия и възможност за нейното прилагане.3. По молба на Албания и ако обстоятелствата позволяват подобряване на лихвите по заема, Комисията може да рефинансира изцяло или отчасти първоначалния заем или да преструктурира съответните финансови условия. Дейностите по рефинансирането или преструктурирането се извършват при спазването на условията по параграф 1 и не могат да доведат до удължаване на средния падеж на съответния заем или увеличаване на размера на непогасения капитал по текущия обменен курс към датата на рефинансирането или преструктурирането.4. Всички разходи на Общността, които са пряко свързани с дебитните и кредитните операции по настоящото решение, са за сметка на Албания.5. Икономическият и финансов комитет се информира редовно за развитието на операциите по параграфи 2 и 3.Член 6Поне веднъж годишно и във всички случаи преди септември Комисията представя на Европейския парламент и на Съвета доклад, който включва оценка на прилагането на настоящото решение за предходната година.Член 7Решение 1999/282/ЕО на Съвета се отменя.Член 8Настоящото решение влиза в сила в деня на публикуването му в Официален вестник на Европейския съюз.Съставено в Люксембург на 29 април 2004 година.За СъветаПредседателM. McDowell[1] Становище от 31 март 2004 г. (все още непубликувано в Официален вестник).[2] ОВ L 110, 28.4.1999 г., стр. 13.--------------------------------------------------


title: 2011/600/ЕС: Решение на Европейския парламент от 10 май 2011 година относно освобождаването от отговорност във връзка с изпълнението на бюджета на Евроюст за финансовата 2009 година

text:
               27.9.2011

               BG

               Официален вестник на Европейския съюз

               L 250/215

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно освобождаването от отговорност във връзка с изпълнението на бюджета на Евроюст за финансовата 2009 година
   (2011/600/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Евроюст за финансовата 2009 година,
   като взе предвид доклада на Сметната палата относно окончателните годишни отчети на Евроюст за финансовата 2009 година, придружен от отговорите на Евроюст (1),
   като взе предвид препоръката на Съвета от 15 февруари 2011 г. (05892/2011 — C7-0052/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Решение 2002/187/ПВР на Съвета от 28 февруари 2002 г. за създаване на Евроюст с оглед засилване на борбата срещу сериозната престъпност (3), и по-специално член 36 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A7-0133/2011),

               1.

               Освобождава от отговорност административния директор на Евроюст във връзка с изпълнението на бюджета на Евроюст за финансовата 2009 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на административния директор на Евроюст, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 144.

      (2)  ОВ L 248, 16.9.2002 г., стр. 1.

      (3)  ОВ L 63, 6.3.2002 г., стр. 1.

      (4)  ОВ L 357, 31.12.2002 г., стр. 72.
    ---documentbreak---

               27.9.2011

               BG

               Официален вестник на Европейския съюз

               L 250/216

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2011 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Евроюст за финансовата 2009 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Евроюст за финансовата 2009 година,
   като взе предвид доклада на Сметната палата относно окончателните годишни отчети на Евроюст за финансовата 2009 година, придружен от отговорите на Евроюст (1),
   като взе предвид препоръката на Съвета от 15 февруари 2011 г. (05892/2011 — C7-0052/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Решение 2002/187/ПВР на Съвета от 28 февруари 2002 г. за създаване на Евроюст с оглед засилване на борбата срещу сериозната престъпност (3), и по-специално член 36 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A7-0133/2011),

               A.

               като има предвид декларацията на Сметната палата, че е получила достатъчна увереност, че годишните отчети за финансовата 2009 година са надеждни и че свързаните с тях операции са законосъобразни и редовни;

               Б.

               като има предвид, че на 5 май 2010 г. Парламентът освободи административния директор на Евроюст от отговорност във връзка с изпълнението на бюджета на Агенцията за финансовата 2008 година (5) и в резолюцията, придружаваща решението за освобождаване от отговорност, наред с другото:

                           —

                           приветства сключването на 24 септември 2008 г. на Практическо споразумение относно договореностите за сътрудничество между Агенцията и Европейската служба за борба с измамите,

                           —

                           отбеляза констатацията на Сметната палата, че през 2008 г. Агенцията все още има трудности с пренасянето на бюджетни кредити, макар и в по-малък размер от предходната финансова година (13 % от окончателните бюджетни кредити вместо 25 % от пренесените кредити през 2007 г.),

                           —

                           изрази съжаление, че Сметната палата отново е открила слабости в процедурите за възлагане на обществени поръчки, както и през предходните три години,

               В.

               като има предвид, че бюджетът на Агенцията през 2009 г. възлизаше на 26 400 000 EUR, което е с 6,4 % повече в сравнение с финансовата 2008 година,

      Изпълнение

               1.

               Приветства инициативата на Агенцията да включи ключовите показатели за изпълнението в плановете на своите отдели за 2010 г.; въпреки това призовава Агенцията да информира органа по освобождаване от отговорност за тези ключови показатели и тяхната връзка с целите, бюджета и работната програма наАгенцията; всъщност счита, че свързването на показателите с целите, бюджета и работната програма на Агенцията ще даде възможност на заинтересованите страни да направят по-добра оценка на резултатите от дейността наАгенцията.

               2.

               Приветства инициативата на Агенцията да представи в таблицата, приложена към доклада на Сметната палата за 2009 г., съпоставка между операциите, изпълнени през 2008 и 2009 г., с цел да се даде възможност на органа по освобождаване от отговорност да направи по-добра оценка на резултатите от нейната дейност през две последователни години.

      Пренос на бюджетни кредити

               3.

               Отбелязва със задоволство, че Сметната палата няма коментари относно равнището на преносите и освобождаването на бюджетни кредити за 2009 г.

               4.

               Отбелязва, че освобождаването от отговорност във връзка с изпълнението на бюджета на Агенцията следва да продължава да се основава на работата ѝ през годината.

               5.

               Призовава Агенцията да информира органа по освобождаване от отговорност за мерките, предприети с цел избягване на пренасянето на бюджетни кредити, тъй като това беше постоянна тема по време на предходните процедури по освобождаване от отговорност.

      Подобряване на процедурите за възлагане на обществени поръчки

               6.

               Приветства Агенцията за установяването на мерки за оценка на пазарната стойност на съответните продукти/услуги преди стартирането на процедура за възлагане на обществени поръчки; счита, че тази инициатива представлява важна практика, която трябва да бъде последвана и от други агенции; в допълнение приветства годишния план за обществени поръчки на Агенцията за 2009 г., който значително помогна на отделите и службите на Агенцията в управлението на техните тръжни процедури; счита, че тези инициативи подобряват насоките и контрола от страна на разпоредителя с бюджетни кредити.

      Човешки ресурси

               7.

               Изразява загриженост поради факта, че Сметната палата отново констатира слабости в планирането и провеждането на процедурите за набиране на персонал; по-точно констатира, че процентът на незаетите длъжности е все още твърде висок (24 %), макар и по-нисък в сравнение с 2008 (26 %) и 2007 г. (33 %); съответно призовава Агенцията да изготви цялостен план за действие за набирането на персонал, за да намали значително процента на незаетите длъжности, и да информира органа по освобождаване от отговорност за това; все пак приветства намерението на Агенцията да намали процента на незаетите длъжности до по-малко от 8 % до края на 2011 г.

               8.

               Приветства Агенцията за това, че през 2009 г. е успяла да намали броя на изпълняващите длъжността срочно наети служители от 31 на 10 до края на годината; въпреки това призовава Агенцията да намали допълнително този брой съгласно препоръката на службата за вътрешен одит.

               9.

               Отчита, че Агенцията е стартирала своята нова процедура за набиране на персонал през 2009 г., съгласно която членовете на комисията за подбор канят на събеседване единствено кандидатите, които получат най-малко 75 % от точките на предварителната оценка, и включват в списъците на издържалите конкурса единствено кандидатите, които получат най-малко 75 % от точките на оценката на събеседването и писмените изпити.

               10.

               Изразява загриженост във връзка със забележката на Сметната палата, че от шест длъжности на средно управленско ниво в Агенцията (ръководител на отдел) три са запълнени временно от „изпълняващи длъжността“ служители; подчертава, че тази ситуация разкрива наличието на трудности при привличането и задържането на професионални кадри; въпреки това приветства плана на Агенцията да приеме решение, съгласно което крайната оценка на кандидатите ще се основава на съчетание от оценката, дадена в момента на попълване на формуляра за кандидатстване, и резултатите от събеседванията и писмените изпити; счита, че този подход представлява подобрение на процедурите за подбор на персонал на Агенцията, тъй като отчита качествата на всеки кандидат по ефективен начин.

      Вътрешен одит

               11.

               Отчита, че досега са изпълнени само 4 от общо 26-те препоръки, отправени от службата за вътрешен одит на 31 декември 2008 г. (две от тях бяха определени като „критични“); освен това отбелязва, че службата за вътрешен одит е отправила допълнителна препоръка през декември 2009 г. и че 15 от оставащите 23 препоръки отчитат забавяне в изпълнението от над 12 месеца; съответно призовава Агенцията да информира органа по освобождаване от отговорност за причините за това забавяне и да предприеме незабавни действия за подобряване на процедурата за набиране на персонал, намаляване на броя на срочно наетите служители, преструктуриране на отдела за човешки ресурси, разработване на план за управление на човешките ресурси, засилване на мониторинга на дейността в областта на човешките ресурси и преглед на съдържанието на регистъра на изключенията.

               12.

               Приветства инициативата на Агенцията за предоставяне на годишния доклад за вътрешния одит относно Агенцията, изготвен от службата за вътрешен одит, на органа по освобождаване от отговорност; счита това като знак за прозрачност и пример за най-добра практика, която трябва да бъде последвана от всички други агенции;

               13.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 10 май 2011 г. (6) относно резултатите от дейността, финансовото управление и контрола на агенциите.

      (1)  ОВ C 338, 14.12.2010 г., стр. 144.

      (2)  ОВ L 248, 16.9.2002 г., стр. 1.

      (3)  ОВ L 63, 6.3.2002 г., стр. 1.

      (4)  ОВ L 357, 31.12.2002 г., стр. 72.

      (5)  ОВ L 252, 25.9.2010 г., стр. 202.

      (6)  Приети текстове, P7_TA(2011)0163 (вж. страница 269 от настоящия брой на Официален вестник).


title: 2007/823/ЕО: Решение на Съвета от 8 ноември 2007 година относно сключването на Споразумение между Европейската общност и Република Черна гора за улесняване на издаването на визи

text:
               19.12.2007

               BG

               Официален вестник на Европейския съюз

               L 334/108

         РЕШЕНИЕ НА СЪВЕТА
   от 8 ноември 2007 година
   относно сключването на Споразумение между Европейската общност и Република Черна гора за улесняване на издаването на визи
   (2007/823/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 62, параграф 2, буква б), i) и ii), във връзка с член 300, параграф 2, първа алинея, първо изречение и член 300, параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               Комисията договори от името на Европейската общност Споразумение с Република Черна гора за улесняване на издаването на визи.

               (2)

               Споразумението бе подписано от името на Европейската общност на 18 септември 2007 г. при условие възможното му сключване на по-късна дата, в съответствие с решението на Съвета, прието на 18 септември 2007 г.

               (3)

               Споразумението следва да бъде одобрено.

               (4)

               Със споразумението се създава Съвместен комитет за управление на споразумението, който може да приема свой процедурен правилник. В този случай е уместно да се предвиди опростена процедура за определяне на позицията на Общността.

               (5)

               В съответствие с Протокола относно позицията на Обединеното кралство и Ирландия и Протокола относно интегрирането на достиженията на правото от Шенген в рамките на Европейския съюз, приложени към Договора за Европейския Съюз и Договора за създаване на Европейската общност, Обединеното кралство и Ирландия не участват в приемането на това решение, не са обвързани от него и не го прилагат.

               (6)

               В съответствие с Протокола относно позицията на Дания, приложен към Договора за Европейския съюз и към Договора за създаване на Европейската общност, Дания не участва в приемането на настоящото решение, не е обвързана от него и не го прилага,

         РЕШИ:
   Член 1
   Споразумението между Европейската общност и Република Черна гора за улесняване на издаването на визи се одобрява с настоящото от името на Общността.
   Текстът на споразумението е приложен към настоящото решение.
   Член 2
   Председателят на Съвета връчва уведомлението съгласно член 14, параграф 1 от споразумението (2).
   Член 3
   Комисията, подпомагана от експерти от държавите-членки, представлява Общността в Съвместния комитет от експерти, създаден с член 12 от споразумението.
   Член 4
   Позицията на Общността в рамките на Съвместния комитет от експерти с оглед приемането на негов процедурен правилник съгласно член 12, параграф 4 от споразумението се приема от Комисията след консултация със специален комитет, определен от Съвета.
   Член 5
   Настоящото решение се публикува в Официален вестник на Европейския съюз.

      Съставено в Брюксел на 8 ноември 2007 година.

            За Съвета

            Председател

         R. PEREIRA

      (1)  Становище от 24 октомври 2007 г. (все още непубликувано в Официален вестник).

      (2)  Датата на влизане в сила на споразумението ще бъде публикувана в Официален вестник на Европейския съюз от генералния секретариат на Съвета.
   СПОРАЗУМЕНИЕ
   между Европейската общност и Република Черна гора за улесняване на издаването на визи
   EВРОПЕЙСКАТА ОБЩНОСТ, наричана по-долу в текста „Общността“,
   и
   РЕПУБЛИКА ЧЕРНА ГОРА,
   наричани по-долу „страните“,
   КАТО ВЗЕХА ПРЕДВИД европейската перспектива на Република Черна гора, преговорите по Споразумението за стабилизиране и асоцииране (ССА) между Европейската общност и Република Черна гора;
   КАТО ПОТВЪРЖДАВАТ намерението за тясно сътрудничество в рамките на бъдещите структури на ССА за либерализация на визовия режим между Република Черна гора и Европейския съюз в съответствие със заключенията на срещата на върха Европейски съюз — Западни Балкани, състояла се в Солун на 21 юни 2003 г.;
   В ЖЕЛАНИЕТО СИ, КАТО ПЪРВА КОНКРЕТНА СТЪПКА КЪМ БЕЗВИЗОВ РЕЖИМ НА ПЪТУВАНЕ, да улеснят контактите между народите като важно условие за стабилно развитие на икономическите, хуманитарните, културните, научните и други връзки чрез улесняване издаването на визи за граждани на Република Черна гора;
   КАТО ИМАТ ПРЕДВИД, че всички граждани на ЕС са освободени от изискването за визи, когато пътуват до Република Черна гора за период от време, ненадвишаващ 90 дни, или за транзитно преминаване през територията на Република Черна гора;
   КАТО ПРИЕМАТ, че ако Република Черна гора въведе отново изискването за визи за гражданите на ЕС, същите улеснения, предоставени съгласно настоящото споразумение на гражданите на Република Черна гора, ще се прилагат автоматично, на базата на реципрочност, за гражданите на ЕС;
   КАТО ПРИЕМАТ, че улесненията за издаване на визи не трябва да водят до незаконна миграция и като отделят специално внимание на сигурността и на обратното приемане;
   КАТО ВЗЕХА ПРЕДВИД Протокола относно позицията на Обединеното кралство и Ирландия и Протокола относно интегрирането на достиженията на правото от Шенген в рамките на Европейския съюз, приложени към Договора за Европейския съюз и Договора за създаване на Европейската общност, и като потвърждават, че разпоредбите на настоящото споразумение не се прилагат за Обединеното кралство и Ирландия;
   КАТО ВЗЕХА ПРЕДВИД Протокола относно позицията на Дания, приложен към Договора за Европейския съюз и Договора за създаване на Европейската общност, и като потвърждават, че разпоредбите на настоящото споразумение не се прилагат за Кралство Дания,
   СЕ СПОРАЗУМЯХА ЗА СЛЕДНОТО:
   Член 1
   Цел и приложно поле
   1.   Целта на настоящото споразумение е да улесни издаването на визи на гражданите на Република Черна гора за планиран престой за срок от не повече от 90 дни в рамките на период от 180 дни.
   2.   Ако Република Черна гора въведе отново изискването за визи за гражданите на ЕС или за определени категории граждани на ЕС, същите улеснения, предоставени съгласно това споразумение на гражданите на Република Черна гора, ще се прилагат автоматично, на базата на реципрочност, за съответните граждани на ЕС.
   Член 2
   Обща клауза
   1.   Визовите облекчения, предвидени в това споразумение, се прилагат за гражданите на Република Черна гора само дотолкова, доколкото те не са освободени от изискването за визи от законовите и подзаконовите разпоредби на Общността или държавите-членки, настоящото споразумение или други международни споразумения.
   2.   Гражданското право на Република Черна гора или на държавите-членки, или законодателството на Общността, се прилага по отношение на въпроси, които не са обхванати от разпоредбите на това споразумение, като отказ за издаване на виза, признаване на пътнически документи, доказателство за достатъчни средства за издръжка, отказ за влизане в страната и мерки за експулсиране.
   Член 3
   Определения
   За целите на настоящото споразумение:

               а)

               „държава-членка“ означава всяка държава-членка на Европейския съюз, с изключение на Кралство Дания, Република Ирландия и Обединеното кралство;

               б)

               „гражданин на Европейския съюз“ означава гражданин на държава-членка съгласно посоченото в буква a);

               в)

               „гражданин на Република Черна гора“: означава лице, което притежава гражданство на Република Черна гора;

               г)

               „виза“ означава разрешително, издадено от държава-членка, или решение, взето от такава държава, което е необходимо с оглед на:

                           —

                           влизане за планиран престой в държава-членка или в няколко държави-членки за срок от не повече от 90 дни общо,

                           —

                           влизане с цел транзитно преминаване през територията на тази държава-членка или на няколко държави-членки;

               д)

               „законно пребиваващо лице“ означава гражданин на Република Черна гора, на когото е разрешено или който има право да остане за повече от 90 дни на територията на държава-членка въз основа на законодателството на Общността или на националното законодателство.

         Член 4
   Писмени доказателства относно целта на пътуването
   1.   За следните категории граждани на Република Черна гора са достатъчни следните документи за обосноваване на целта на пътуване до другата страна:

               а)

               за членове на официални делегации, които в резултат на официална покана, отправена до Република Черна гора, участват в срещи, консултации, преговори или програми за обмен, както и в мероприятия, провеждани на територията на държавите-членки от междуправителствени организации:

                           —

                           писмо, издадено от орган на Република Черна гора, потвърждаващо, че кандидатът е член на делегация, която пътува до територията на държавите-членки, за да участва в гореспоменатите мероприятия, придружено от копие на официалната покана;

               б)

               бизнесмени и представители на бизнес организации:

                           —

                           писмено искане от домакин — юридическо лице или дружество, организация, или офис или филиал на такова юридическо лице или дружество, държавни или местни власти на държавата-членка или организационни комитети на търговско-промишлени изложения, конференции и симпозиуми, провеждани на териториите на държавите-членки, заверено от Търговската палата, Съюза на работодателите на Република Черна гора или Черногорския бизнес алианс;

               в)

               шофьори, извършващи международни транспортни услуги на товари и пътници до териториите на държавите-членки с превозни средства, регистрирани в Република Черна гора:

                           —

                           писмено искане от националната асоциация на превозвачите на Република Черна гора, предвиждащо превоз по международните пътища, в което се посочват целта, продължителността и честотата на пътуванията;

               г)

               членове на влаков и локомотивен персонал и персонал на хладилни вагони, пътуващи до териториите на държавите-членки:

                           —

                           писмено искане от компетентното железопътно дружество на Република Черна гора, посочващо целта, продължителността и честотата на пътуванията;

               д)

               журналисти:

                           —

                           удостоверение или друг документ, издаден от професионална организация, доказващ, че въпросното лице е квалифициран журналист, и документ, издаден от неговия/нейния работодател, в който се посочва, че целта на пътуването е осъществяване на журналистическа дейност;

               е)

               лица, участващи в научни, културни и артистични дейности, включително университетски и други програми за обмен:

                           —

                           писмено искане от организацията домакин за участие в тези дейности;

               ж)

               ученици, студенти, докторанти и специализанти и придружаващи ги преподаватели, които предприемат пътувания с цел обучение или образование, включително в рамките на програми за обмен, както и други училищни дейности:

                           —

                           писмено искане или удостоверение за записване от приемащия университет, академия, колеж или училище, или студентска карта или удостоверение за курсовете, които лицето ще посещава;

               з)

               участници в международни спортни мероприятия и лица, които ги придружават служебно:

                           —

                           писмено искане от организацията домакин: компетентни органи, национални спортни федерации и национални олимпийски комитети на държавите-членки;

               и)

               участници в официални програми за обмен, организирани от побратимени градове:

                           —

                           писмено искане от административния ръководител/кмет на тези градове;

               й)

               близки роднини — съпруг(а), деца (включително осиновени), родители (включително настойници), баби и дядовци и внуци — посещаващи граждани на Република Черна гора, които пребивават законно на територията на държавите-членки:

                           —

                           писмено искане от лицето домакин;

               к)

               за посещение на военни и граждански гробища:

                           —

                           официален документ, потвърждаващ съществуването и опазването на гроба, както и семейната или друга родствена връзка между кандидата за виза и покойника;

               л)

               лица на посещение по медицински причини и необходимите придружаващи лица:

                           —

                           официален документ от медицинската институция, потвърждаващ необходимостта от медицинска грижа в тази институция и необходимостта от придружител, и доказателство за достатъчни финансови средства за заплащане на лечението;

               м)

               лица на посещение с цел присъствие на погребални церемонии:

                           —

                           официален документ, потвърждаващ смъртта, както и семейната или друга родствена връзка между кандидата и покойника;

               н)

               за представители на организации на гражданското общество, когато предприемат пътуване с цел образователна подготовка, семинари, конференции, включително в рамките на програми за обмен:

                           —

                           писмено искане, издадено от организацията домакин, потвърждение, че лицето представлява организация на гражданското общество и удостоверение за учредяване на такава организация от съответния регистър, издадено от държавен орган в съответствие с националното законодателство;

               о)

               упражняващите свободни професии, участващи в международни изложения, конференции, симпозиуми, семинари и други подобни мероприятия, провеждани на територията на държавите-членки:

                           —

                           писмено искане от организацията домакин, потвърждаващо, че въпросното лице участва в събитието;

               п)

               съдии, участващи в международни програми за обмен, симпозиуми, семинари и други подобни образователни мероприятия, провеждани на територията на държавите-членки:

                           —

                           писмено искане от организацията домакин за участие в тези дейности;

               р)

               за представители на религиозни общности в Република Черна гора:

                           —

                           писмено искане от религиозна общност, регистрирана в Република Черна гора, посочващо целта, продължителността и честотата на пътуванията;

               с)

               лица, пътуващи с цел туризъм:

                           —

                           удостоверение или документ за извършено плащане, издаден от пътническа агенция или туроператор, акредитиран от държава-членка в рамките на местното консулско сътрудничество, потвърждаващ резервацията за организирано пътуване.

         2.   Писменото искане, посочено в параграф 1 от настоящия член, следва да съдържа следните данни:

               а)

               за поканеното лице — име и фамилия, дата на раждане, пол, гражданство, номер на документа за самоличност, период и цел на пътуването, брой на влизанията и, където е уместно, имената на съпруга(та) и децата, придружаващи поканеното лице;

               б)

               за лицето, което отправя поканата — име, фамилия и адрес; или

               в)

               за юридическото лице, дружеството или организацията, които отправят поканата — пълно наименование и адрес; и

                           —

                           ако искането е издадено от организация — името и длъжността на лицето, което подписва искането,

                           —

                           ако лицето, което отправя поканата, е юридическо лице или дружество, офис или филиал на такова юридическо лице или дружество със седалище на територията на държава-членка, регистрационният номер съгласно националното законодателство на съответната държава-членка.

         3.   За категориите лица, посочени в параграф 1 от настоящия член, всички категории визи се издават по опростената процедура без изискване на друга обосновка, покана или потвърждаване във връзка с целта на пътуването, предвидени от законодателството на държавите-членки.
   Член 5
   Издаване на многократни визи
   1.   Дипломатическите мисии и консулските служби на държавите-членки издават многократни визи със срок на валидност до пет години на следните категории лица:

               а)

               членове на националното правителство, парламента, на Конституционния и на Върховния съд, председателя на Апелативния съд, председателя на Административния съд, ако те не са освободени от изискването за виза с настоящото споразумение, при изпълнението на служебните им задължения със срок на валидност, ограничен до срока им на работа, ако той е по-кратък от 5 години;

               б)

               за постоянни членове на официални делегации, които в резултат на официална покана, отправена до Република Черна гора, участват редовно в срещи, консултации, преговори или програми за обмен, както и в мероприятия, провеждани на територията на държавите-членки от междуправителствени организации:

               в)

               съпрузи и деца (включително осиновени), които са на възраст под 21 години или са на издръжка, и родители, посещаващи граждани на Република Черна гора, които пребивават законно на територията на държавите-членки, със срок на валидност, ограничен до срока на валидност на разрешителното им за законно пребиваване.

         2.   Дипломатическите мисии и консулските служби на държавите-членки издават многократни визи със срок на валидност до една година на следните категории лица, при условие че през предходната година са получили поне една виза, използвали са я в съответствие със законите за влизане и престой на посетената страна и че съществуват основания за искане на многократна виза:

               а)

               членове на официални делегации, които в резултат на официална покана, отправена до Република Черна гора, участват редовно в срещи, консултации, преговори или програми за обмен, както и в мероприятия, провеждани на територията на държавите-членки от междуправителствени организации:

               б)

               бизнесмени и представители на бизнес организации, които пътуват редовно до държавите-членки;

               в)

               шофьори, извършващи международни транспортни услуги на товари и пътници до териториите на държавите-членки с превозни средства, регистрирани в Република Черна гора;

               г)

               членове на влаков и локомотивен персонал, и на персонал на хладилни вагони на международни влакове, пътуващи до териториите на държавите-членки;

               д)

               упражняващите свободни професии, участващи в международни изложения, конференции, симпозиуми, семинари и други подобни мероприятия, които пътуват редовно до държавите-членки;

               е)

               лица, участващи в научни, културни и артистични дейности, включително университетски и други програми за обмен, които пътуват редовно до държавите-членки;

               ж)

               участници в международни спортни мероприятия и лица, които ги придружават служебно;

               з)

               журналисти;

               и)

               участници в официални програми за обмен, организирани от побратимени градове;

               й)

               студенти и докторанти и специализанти, които предприемат редовни пътувания с цел обучение или образование, включително в рамките на програми за обмен;

               к)

               лица, които се нуждаят от редовни посещения по медицински причини и необходимите придружаващи лица;

               л)

               представители на религиозни общности, регистрирани в Република Черна гора, които пътуват редовно до държавите-членки;

               м)

               представители на организации на гражданското общество, когато предприемат редовни пътувания с цел обучение, семинари, конференции, включително в рамките на програми за обмен;

               н)

               съдии, участващи в международни програми за обмен, симпозиуми, семинари и други подобни образователни мероприятия, които пътуват редовно до държавите-членки.

         3.   Дипломатическите мисии и консулските служби на държавите-членки издават многократни визи със срок на валидност минимум 2 години и максимум 5 години на категориите лица, посочени в параграф 2 от настоящия член, при условие че през предходните две години те са използвали едногодишната многократна виза в съответствие със законите за влизане и престой на посетената държава и че основанията за искане на многократна виза все още са валидни.
   4.   Общият срок на престой за лицата, посочени в параграфи от 1 до 3 от настоящия член, не трябва да надвишава 90 дни в рамките на период от 180 дни на територията на държавите-членки.
   Член 6
   Такси за обработка на заявленията за визи
   1.   Таксата за обработка на заявленията за визи на граждани на Република Черна гора е в размер на 35 EUR.
   Горепосочената сума може да бъде преразгледана в съответствие с процедурата, предвидена в член 14, параграф 4.
   Ако Република Черна гора въведе отново изискването за визи за гражданите на ЕС, визовата такса, която ще наложи Република Черна гора, няма да е по-висока от 35 EUR или от уговорената сума, ако таксата бъде преразгледана в съответствие с процедурата, предвидена в член 14, параграф 4.
   2.   Следните категории лица са освободени от такси за обработка на заявлението за виза:

               а)

               членове на националното правителство, парламента, на Конституционния и на Върховния съд, председателя на Апелативния съд, председателя на Административния съд и лицата, посочени в член 5, параграф 1, буква а), ако те не са освободени от изискването за виза с настоящото споразумение;

               б)

               близки роднини — съпруг(а), деца (включително осиновени), родители (включително настойници), баби и дядовци и внуци, посещаващи граждани на Република Черна гора, които пребивават законно на територията на държавите-членки;

               в)

               членове на официални делегации, които в резултат на официална покана, отправена до Република Черна гора, участват в срещи, консултации, преговори или програми за обмен, както и в мероприятия, провеждани на територията на държавите-членки от междуправителствени организации;

               г)

               ученици, студенти, докторанти и специализанти и придружаващите ги преподаватели, които предприемат пътувания с цел обучение или образование;

               д)

               лица с увреждания и лицето, което ги придружава, ако е необходимо;

               е)

               лица, които са представили документи, доказващи необходимостта от пътуването им по хуманитарни причини, включително с цел получаване на спешна медицинска помощ, и човекът, придружаващ такова лице, или с цел присъствие на погребение на близък роднина, или за посещение на близък роднина, който е сериозно болен;

               ж)

               участници в международни спортни мероприятия и лица, които ги придружават служебно;

               з)

               лица, участващи в научни, културни и артистични дейности, включително университетски и други програми за обмен;

               и)

               участници в официални програми за обмен, организирани от побратимени градове;

               й)

               журналисти;

               к)

               пенсионери;

               л)

               съдии, участващи в международни програми за обмен, симпозиуми, семинари и други подобни образователни мероприятия;

               м)

               представители на религиозни общности, регистрирани в Република Черна гора;

               н)

               представители на организации на гражданското общество, пътуващи с цел участие в срещи, семинари, програми за обмен и образователни курсове;

               о)

               упражняващите свободни професии, участващи в международни изложения, конференции, симпозиуми, семинари и други подобни мероприятия, провеждани на територията на държавите-членки;

               п)

               шофьори, извършващи международни транспортни услуги на товари и пътници до териториите на държавите-членки с превозни средства, регистрирани в Република Черна гора;

               р)

               членове на влаков и локомотивен персонал, и на персонал на хладилни вагони на международни влакове, пътуващи до териториите на държавите-членки;

               с)

               деца на възраст под 6 години.

         Член 7
   Продължителност на процедурите за обработка на заявленията за визи
   1.   Дипломатическите мисии и консулските служби на държавите-членки вземат решение относно искането за издаване на виза в рамките на 10 календарни дни от датата на получаване на заявлението и документите, необходими за издаване на виза.
   2.   Срокът за вземане на решение относно заявлението за виза може да бъде удължен до 30 календарни дни в отделни случаи, и по-специално, когато е необходимо по-внимателно проучване на заявлението.
   3.   Срокът за вземане на решение относно заявлението за виза може да бъде съкратен до 3 работни дни или по-малко в спешни случаи.
   Член 8
   Заминаване в случай на изгубени или откраднати документи
   Граждани на Европейския съюз и на Република Черна гора, които са изгубили своите документи за самоличност или от които тези документи са били откраднати по време на престоя им на територията на Република Черна гора или на държавите-членки, могат да напуснат тази територия въз основа на валидни документи за самоличност, разрешаващи им да пресекат границата, издадени от дипломатическите мисии или консулските служби на държавите-членки или на Република Черна гора, без каквато и да е виза или друго разрешително.
   Член 9
   Удължаване на визата при извънредни обстоятелства
   Визите на гражданите на Република Черна гора, които нямат възможност да напуснат територията на държавите-членки в срока, посочен в техните визи, в резултат на обстоятелства, представляващи непреодолима сила, се продължават безплатно в съответствие с действащото законодателство на приемащата държава за срока, необходим за тяхното завръщане в страната на постоянното им пребиваване.
   Член 10
   Дипломатически паспорти
   1.   Гражданите на Република Черна гора, които притежават валидни дипломатически паспорти, могат да влизат, излизат и да преминават транзитно през териториите на държавите-членки, без да притежават визи.
   2.   Лицата, посочени в параграф 1 от настоящия член, могат да остават на териториите на държавите-членки за срок не по-дълъг от 90 дни в рамките на период от 180 дни.
   Член 11
   Териториална валидност на визите
   При спазване на гражданските правила и разпоредби относно гражданската сигурност на държавите-членки и при спазване на правилата на ЕС за издаване на визи с ограничена териториална валидност на гражданите на Република Черна гора е разрешено да пътуват в рамките на територията на държавите-членки на равноправна основа с гражданите на Европейския съюз.
   Член 12
   Съвместен комитет за управление на споразумението
   1.   Страните сформират Съвместен комитет от експерти (наричан по-нататък „Комитета“), съставен от представители на Европейската общност и Република Черна гора. Общността се представлява от Комисията на Европейските общности, подпомагана от експерти от държавите-членки.
   2.   Комитетът има, по-специално, следните задачи:

               а)

               наблюдение на изпълнението на настоящото споразумение;

               б)

               предлагане на изменения или допълнения към настоящото споразумение;

               в)

               разрешаване на спорове, произтичащи от тълкуването или прилагането на разпоредбите на настоящото споразумение.

         3.   Комитетът заседава всеки път, когато е необходимо по искане на една от страните и най-малко веднъж годишно.
   4.   Комитетът приема свой процедурен правилник.
   Член 13
   Връзка на това споразумение с двустранни споразумения между държави-членки и Република Черна гора
   1.   Считано от влизането му в сила, настоящото споразумение има предимство пред разпоредбите на двустранните или многостранни споразумения или спогодби, сключени между отделните държави-членки и Република Черна гора, дотолкова, доколкото разпоредбите на последните споразумения или спогодби обхващат въпроси, които са предмет на настоящото споразумение.
   2.   Разпоредбите на двустранни споразумения или спогодби между отделни държави-членки и Република Черна гора, подписани преди 1 януари 2007 г., предвиждащи освобождаването на притежателите на служебни паспорти от изискванията за издаване на визи, продължават да се прилагат за срок от 5 години от влизане в сила на настоящото споразумение, без да накърняват правото на съответните държави-членки или на Република Черна гора да денонсират или преустановят тези двустранни споразумения по време на този период от 5 години.
   Член 14
   Заключителни клаузи
   1.   Настоящото споразумение се ратифицира или одобрява от страните в съответствие с техните процедури и влиза в сила на първия ден от втория месец след датата, на която страните се нотифицират една друга относно приключването на посочените по-горе процедури.
   2.   Чрез дерогация от параграф 1 от настоящия член настоящото споразумение влиза в сила на датата на влизане в сила на споразумението между Европейската общност и Република Черна гора за обратно приемане на лица, ако тази дата е след датата, предвидена в параграф 1 от настоящия член.
   3.   Настоящото споразумение се сключва за неопределен период от време, освен ако се прекрати в съответствие с параграф 6 от настоящия член.
   4.   Настоящото споразумение може да бъде изменяно с писменото съгласие на страните. Измененията влизат в сила след като страните са се уведомили една друга за приключването на техните вътрешни процедури, необходими за тази цел.
   5.   Всяка страна може да преустанови изцяло или отчасти изпълнението на настоящото споразумение по причини, свързани с обществения ред, защитата на гражданската сигурност или защитата на общественото здраве. Другата страна се уведомява за решението за преустановяване не по-късно от 48 часа преди неговото влизане в сила. Страната, преустановила прилагането на настоящото споразумение, информира незабавно другата страна веднага щом причините за това преустановяване престанат да съществуват.
   6.   Всяка страна може да прекрати настоящото споразумение с писмено уведомление на другата страна. Настоящото споразумение престава да бъде в сила 90 дни след датата на такова уведомление.

      Съставено в Брюксел на единадесети септември две хиляди и седма година в два екземпляра на всеки от официалните езици на страните, като всеки един от тези текстове е еднакво автентичен.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku Zajednicu

         За Република Черна гора
         Por la República de Montenegro
         Za Republiku Ċerná Hora
         For Republikken Montenegro
         Für die Republik Montenegro
         Montenegro Vabariigi nimel
         Για τη Δημοκρατία του Μαυροβουνίου
         For the Republic of Montenegro
         Pour la République du Monténégro
         Per la Repubblica del Montenegro
         Melnkalnes Republikas vārdā
         Juodkalnijos Respublikos vardu
         A Montenegrói Köztársaság részéről
         Għar-Repubblika ta' Montenegro
         Voor de Republiek Montenegro
         W imieniu Republiki Czarnogóry
         Pela República do Montenegro
         Pentru Republica Muntenegru
         Za Čiernohorskú republiku
         Za Republiko Črno goro
         Montenegron tasavallan puolesta
         För Republiken Montenegro
         Za Republiku Crnu Goru

   ПРИЛОЖЕНИЕ
   ПРОТОКОЛ КЪМ СПОРАЗУМЕНИЕТО ЗА ДЪРЖАВИТЕ-ЧЛЕНКИ, КОИТО НЕ ПРИЛАГАТ ИЗЦЯЛО ДОСТИЖЕНИЯТА НА ПРАВОТО ОТ ШЕНГЕН
   Държавите-членки, които са обвързани с достиженията на правото от Шенген, но които все още не издават шенгенски визи в очакване на съответното решение на Съвета във връзка с това, издават национални визи, чиято валидност е ограничена до тяхната собствена територия.
   Тези държави-членки могат да признават едностранно шенгенските визи и разрешенията за пребиваване с цел транзитно преминаване през тяхната територия в съответствие с Решение № 895/2006/ЕО на Европейския парламент и на Съвета.
   Тъй като Решение № 895/2006/ЕО на Европейския парламент и на Съвета не се прилага за Румъния и България, Европейската комисия ще предложи подобни разпоредби с цел тези страни да могат да признаят едностранно шенгенските визи и разрешения за пребиваване и други подобни документи, издадени от други държави-членки, които все още не са изцяло интегрирани в Шенгенското пространство, за целите на транзитно преминаване през тяхната територия.
   СЪВМЕСТНА ДЕКЛАРАЦИЯ, ОТНАСЯЩА СЕ ДО ДАНИЯ
   Страните отбелязват, че настоящото споразумение не се прилага към процедурите за издаване на визи от дипломатически мисии и консулски служби на Кралство Дания.
   При такива обстоятелства е желателно властите на Дания и Република Черна гора да сключат без забавяне двустранно споразумение за улесняване издаването на визи за краткосрочно пребиваване при условия, сходни с тези на споразумението между Европейската общност и Република Черна гора.
   СЪВМЕСТНА ДЕКЛАРАЦИЯ, ОТНАСЯЩА СЕ ДО ОБЕДИНЕНОТО КРАЛСТВО И ИРЛАНДИЯ
   Страните отбелязват, че настоящото споразумение не се прилага към процедурите за издаване на визи от дипломатически мисии и консулски служби на Обединеното кралство и Ирландия.
   При такива обстоятелства е желателно властите на Обединеното кралство, Ирландия и Република Черна гора да сключат двустранни споразумения за улесняване издаването на визи.
   СЪВМЕСТНА ДЕКЛАРАЦИЯ, ОТНАСЯЩА СЕ ДО ИСЛАНДИЯ И НОРВЕГИЯ
   Страните вземат предвид тясното сътрудничество между Европейската общност и Норвегия и Исландия, и по-специално по силата на споразумението от 18 май 1999 г. относно присъединяването на тези страни към процеса на изпълнение, прилагане и развитие на достиженията на правото от Шенген.
   При такива обстоятелства е желателно властите на Норвегия, Исландия и Република Черна гора да сключат без забавяне двустранни споразумения за улесняване издаването на визи за краткосрочно пребиваване при условия, сходни с тези на споразумението между Европейската общност и Република Черна гора.
   СЪВМЕСТНА ДЕКЛАРАЦИЯ, ОТНАСЯЩА СЕ ДО КОНФЕДЕРАЦИЯ ШВЕЙЦАРИЯ И ЛИХТЕНЩАЙН
   (ако е необходима)
   Ако споразумението между ЕС, ЕО и Конфедерация Швейцария относно присъединяването на Конфедерация Швейцария към процеса на изпълнение, прилагане и развитие на достиженията на правото от Шенген и протоколите към настоящото споразумение, отнасящи се до Лихтенщайн, са влезли в сила до момента на приключване на преговорите с Република Черна гора, ще бъде съставена подобна декларация по отношение на Швейцария и Лихтенщайн.
   ДЕКЛАРАЦИЯ НА ЕВРОПЕЙСКАТА ОБЩНОСТ ЗА ПРЕРАЗГЛЕЖДАНЕ НА ИЗИСКВАНИЯТА ЗА ИЗДАВАНЕ НА ВИЗИ, ОТНАСЯЩИ СЕ ДО ПРИТЕЖАТЕЛИТЕ НА СЛУЖЕБНИ ПАСПОРТИ
   Тъй като освобождаването на притежателите на служебни паспорти от изискванията за издаване на визи, предвидени в двустранните споразумения или спогодби между отделните държави-членки и Република Черна гора, подписани преди 1 януари 2007 г., ще продължават да се прилагат само за срок от 5 години от влизане в сила на настоящото споразумение, без да се накърнява правото на съответните държави-членки или на Република Черна гора да денонсират или преустановят тези двустранни споразумения по време на този срок от 5 години, Европейската общност ще преоцени положението на притежателите на служебни паспорти най-късно 4 години след влизане в сила на настоящото споразумение, с оглед на възможно изменение на споразумението с тази цел в съответствие с процедурата, предвидена в член 14, параграф 4.
   ДЕКЛАРАЦИЯ НА ЕВРОПЕЙСКАТА ОБЩНОСТ ЗА ДОСТЪП НА КАНДИДАТИТЕ ЗА ВИЗИ И ХАРМОНИЗИРАНЕ НА ИНФОРМАЦИЯТА ОТНОСНО ПРОЦЕДУРИТЕ ЗА ИЗДАВАНЕ НА ВИЗИ ЗА КРАТКОСРОЧНО ПРЕБИВАВАНЕ И ДОКУМЕНТИТЕ, КОИТО ТРЯБВА ДА БЪДАТ ПРЕДСТАВЕНИ ПРИ КАНДИДАТСТВАНЕ ЗА ВИЗИ ЗА КРАТКОСРОЧНО ПРЕБИВАВАНЕ
   Като отчита колко е важна прозрачността за кандидатите за визи, Европейската общност напомня, че законодателното предложение за преработка на Общите указания за работа на консулските служби относно визите за дипломатически мисии и консулски служби бе прието на 19 юли 2006 г. от Европейската комисия и разглежда въпроса за условията на достъп на кандидатите за визи до дипломатическите мисии и консулските служби на държавите-членки.
   Във връзка с информацията, която трябва да бъде предоставена на кандидатите за визи, Европейската общност счита, че е необходимо да се вземат подходящи мерки:

               —

               В най-общ план, да се изготви основна информация за кандидатите относно процедурите и условията за кандидатстване за визи и за тяхната валидност.

               —

               Европейската общност ще изготви списък с минимални изисквания, за да гарантира, че на кандидатите от Република Черна гора е предоставена съгласувана и уеднаквена основна информация и от тях се изисква да предоставят по принцип същите съпътстващи документи.

         Горепосочената информация, включваща списъка с акредитирани пътнически агенции и туроператори в рамките на местното консулско сътрудничество, трябва да бъде широко разпространена (на информационните табла на консулствата, във вид на брошури, чрез уебсайтове и др.).
   Дипломатическите мисии и консулските служби на държавите-членки предоставят информация относно съществуващите възможности съгласно достиженията на правото от Шенген за улесняване издаването на визи за краткосрочно пребиваване за всеки отделен случай.
   ДЕКЛАРАЦИЯ НА ЕВРОПЕЙСКАТА ОБЩНОСТ ОТНОСНО ОБЛЕКЧЕНИЯТА ЗА ЧЛЕНОВЕ НА СЕМЕЙСТВАТА И ДОБРОСЪВЕСТНИ КАНДИДАТИ
   Европейската общност отбелязва предложението на Република Черна гора да се даде по-широко определение на понятието „членове на семейството“, които се ползват от визови облекчения, както и значението, което Република Черна гора придава на опростяване на придвижването на тази категория лица.
   С цел да улесни мобилността на увеличен брой лица, които имат семейни връзки (особено сестри и братя и техните деца) с граждани на Черна гора, които пребивават законно на територията на държавите-членки, Европейската общност приканва консулските служби на държавите-членки да се възползват в пълна степен от съществуващите възможности в достиженията на правото на Общността за улесняване издаването на визи на тази категория лица, включително по-специално, опростяването на документните доказателства, изисквани от кандидатите, освобождаването от такси за обработка, и където е уместно, издаването на многократни входни визи.
   Освен това Европейската общност приканва също така консулските служби на държавите-членки да се възползват в пълна степен от тези възможности за улесняване издаването на визи за добросъвестни кандидати.
   ДЕКЛАРАЦИЯ НА ЕВРОПЕЙСКАТА ОБЩНОСТ ОТНОСНО МОРЯЦИТЕ
   В съответствие с международни споразумения относно мобилността на членовете на екипажи на граждански кораби Европейската общност приканва консулските служби на държавите-членки да се възползват в пълна степен от съществуващите в достиженията на правото на ЕО възможности за улесняване издаването на транзитни визи за моряци от Черна гора. Това включва, по-специално, опростяване на документните доказателства, изисквани от кандидатите, и издаване на многократни транзитни визи.


title: Решение на Съвета от 29 юни 1998 година за сключване на Споразумение под формата на размяна на писма за изменение и разширяване на Споразумението между Европейската общност и Социалистическа република Виетнам относно търговията с текстилни изделия и облекла

text:
Важна правна забележка

|

31998D0669

Официален вестник n° L 319 , 27/11/1998 стр. 0001 - 0070 специално чешко издание глава 11 том 30 стр. 63  - 63 специално испанско издание глава 11 том 30 стр. 63  - 63 специално унгарско издание глава 11 том 30 стр. 63  - 63 специално литвийско издание глава 11 том 30 стр. 63  - 63 LV.ES глава 11 том 30 стр. 63  - 63 MT.ES глава 11 том 30 стр. 63  - 63 PL.ES глава 11 том 30 стр. 63  - 63 SK.ES глава 11 том 30 стр. 63  - 63 специално словенско издание глава 11 том 30 стр. 63  - 63

		19980629Решение на Съветаот 29 юни 1998 годиназа сключване на Споразумение под формата на размяна на писма за изменение и разширяване на Споразумението между Европейската общност и Социалистическа република Виетнам относно търговията с текстилни изделия и облекла(98/669/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113 във връзка с член 228, параграф 2, първо изречение, от него,като взе предвид предложението на Комисията,като има предвид, че Комисията е договорила от името на Европейската общност Споразумение под формата на размяна на писма за изменение и разширяване на съществуващото Споразумение между Европейската общност и Социалистическа република Виетнам относно търговията с текстилни изделия и облекла [1];като има предвид, че по смисъла на Решение 98/136/ЕО на Съвета [2] до приключване на процедурите, необходими за неговото сключване, посоченото споразумение е било прилагано условно от 1 януари 1998 г.;като има предвид, че споразумението следва да бъде одобрено,РЕШИ:Член 1Споразумението под формата на размяна на писма за изменение и разширяване на Споразумението между Европейската общност и Социалистическа република Виетнам относно търговията с текстилни изделия и облекла се одобрява от името на Общността.Текстът на споразумението е приложен към настоящото решение.Член 2Председателят на Съвета е упълномощен да посочи лицата, оправомощени да подпишат споразумението, за да обвържат Общността.Член 3Настоящото решение се публикува в Официален вестник на Европейските общности.Съставено в Люксембург на 29 юни 1998 година.За СъветаПредседателR. Cook[1] Решение 96/477/ЕО на Съвета (ОВ L 199, 8.8.1996 г., стр. 1).[2] ОВ L 41, 13.2.1998 г., стр. 12.--------------------------------------------------